Wilayah kiye dadi bagian kerajaan Galuh (kawali) sing pusat kerajaane ana nang sekitar kota Garut siki. Wilayaeh kekuasaane kerajaan kiye tekan Kedu lan Purwadadi (Banjarnegara). Kerajaan kiye ora murni nduwe peradaban Sunda sebab sebagian raja-rajane malah keturunan sekang Kerajaan Kalingga (Jawa Tengah). Apamaning ana catetan sejarah sing nyebut nek Kerajaan kiye jane pindahan sekang lereng gunung Slamet, brarti peradaban sing dianut uga dudu murni peradaban Sunda sebab Peradaban Sunda kuwe asale sekang Kerajaan Tarumanegara sing dilanjutna Kerajaan Sunda terus Kerajaan Pajajaran.